
Navodilo št. 10: postopki zbiranja in pranja perila

	Program preprečevanja in obvladovanja okužb v zasebni dejavnosti – 

PISNA PRAVILA

	Navodilo št.10

	ZBIRANJE IN PRANJE PERILA

	Namen:

- zagotoviti pacientu neoporečno perilo,

- zmanjšati možnost prenosa okužb.

Postopki s perilom

♦ Umazano perilo zbiramo in sortiramo na mestu uporabe/nastanka v različne vreče po dogovorjeni shemi glede na vrsto perila in način pranja. Vreče so vložene v pokrite in zaprte vsebnike, ki so nameščeni v nečistem delu.

♦ Mokro perilo zbiramo posebej in vložimo v dodatno vodotesno vrečo.

♦ Perila ne tlačimo in premetavamo v vrečah, vreča naj bo polna le do dveh tretjin.

♦ Pri ravnanju z mokrim in z izločki kontaminiranim perilom mora osebje uporabljati

gospodinjske rokavice, tudi zaščitno masko in obleko. Vedno upoštevamo pravila higiene rok.

♦ Vsebnike za umazano perilo po vsaki izpraznitvi očistimo in razkužimo.

♦ Mikrobicidno delovanje procesa pranja dosežemo s kombinacijo fizikalnih in kemičnih učinkov: namakanje in izpiranje z vodo zmanjša koncentracijo mikroorganizmov v perilu; mila in detergenti omogočijo odstranjevanje umazanije iz perila in imajo tudi nekaj mikrobicidnih lastnosti; potrebno je točno upoštevati navodila proizvajalcev detergentov; vroča voda deluje mikrobicidno, zahteva se temperatura najmanj 71. stopinj C za najmanj 25 minut; visoke temperature med sušenjem in likanjem delujejo mikrobicidno.

♦ Čisto perilo shranimo na zračnih policah v posebnem prostoru, na sobni temperaturi. Če nimamo takšnega prostora, ga shranimo v zaprti omari/omarici , ki mora biti nameščena v čistem delu objekta. Izdelana mora biti tako, da je omogočeno temeljito mokro čiščenje in po potrebi razkuževanje.

